بیرلشمیش میللت‌لر تشکیلاتی‌نین باش کاتیبی آنتونیو گوترش، ارمنیستانین آذربایجان مؤوضع‌لرینه قارشی سالدیری‌لارینا باغلی، طرف‌لری آتیشکس آنلاشماسینا ضرر وئره‌جک حرکت‌لردن اوزاق دورمایا چاغیردی.
باش کاتیب سؤزچولوگوندن وئریلن آچیقلامادا، آذربایجان-ارمنیستان جبهه خطینده یاشانان چاتیشما‌لاردان راحاتسیز‌لیق دویولدوغو وورغولاندی.
آچیقلامادا، گوترشین مینسک قروپو ایله آوروپا گوونلیک و امکداش‌لیق تشکیلاتی‌نین گرگینلیگی دوشورمک و چاتیشما‌لارین آرتماسینی اؤنلمک اوچون گؤستردیگی چابالارا دستک وئردیگی ایفاده ائدیلدی.
گوترشین طرف‌لری آتیشکس آنلاشماسینا ضرر وئره‌جک ائیلم‌لردن اوزاق دورمایا چاغیردیغی وورغولانان آچیقلامادا، باش کاتیب طرف‌لردن داغ‌لیق قاراباغ پروبلئمینه باریشجیل چؤزوم تاپا‌جاق مذاکیره‌لره یئنی‌دن باشلاما‌لارینی ایسته‌دیگی ایفاده ائدیلدی.
ارمنیستان اوردوسو، 24 فوریه‌ده گئجه ساعات‌لاریندا بوتون جبهه بویو آذربایجان مؤوضع‌لرینه سالدیری تشکیل ائتمیشدی. جبهه خطی‌نین خوجاوند-فضولی ایستیقامتینده الوئریش‌لی مؤوضعلری اله گئچیرمک ایسته‌ین ارمنیستان اوردوسو ایله آذربایجان اوردوسو آراسیندا شدت‌لی چاتیشرما چیخمیشدی. سالدیری آذربایجان عسگرلری طرفیندن اؤنلنمیش، ارمنیستان اوردوسو گئری چئکیلمک مجبوریتینده قالمیشدی.
آذربایجان تورپاغی داغ‌لیق قاراباغ، 8 می 1992.جی ایلده ارمنی‌لر طرفین‌دن ایشغال ائدیلمیشدی. بؤلگه‌ده، ارمنیستان داخیل هئچ بیر اؤلکه‌نین تانیمادیغی قوندارما بیر دؤولت قورولموشدو.
